Uniuersis, quorum interest seu interesse poterit, frater Magnus confessor generalis ceterique fratres conuentus monasterii Watztenensis salutem in domino. Tenore presentium notum facimus nos octo nobilos a fratre Jo[hanne] Kyl[onis] integraliter recepisse pro certis libris alias monasterio Vallisgracie partim datis partim venditis omnesque libros vsque datam presentium predicto monasterio et suis fratribus a nobis transmissos vel concessos eorum esse et quiete eos debere et posse pacifice in perpetuum possidere, dummodo nobis ix nobili adhuc pro prefatis libris fuerint persoluti, exceptis quibusdam sermonibus Jo[hannis] Petri de tempore in papiro scriptis et vno libro exemplorum in pergameno, quos intuitu predicti Jo[hannis] Kyl[onis] eis duximus concedendos &lt;et&gt; nobis per tempus aut per alios fratres seu nuncios fideles eiusdem monasterii restituendos. In quorum testimonium sigillum officii confessoris generalis presentibus dorsatim est impressum. Datum monasterio anno domini 1448 die sancti Egidii abbatis.